




Εφηβικό Θέατρο εντός των τειχών!

Αριστοφάνη - Όρνιθες

Μια rock παράσταση για εφήβους (και όχι μόνο!…)

Ένα φρέσκο θεσμό στην Ελλάδα, που συνδυάζει τη θεατρική πράξη και τη νέα παιδαγωγική προτείνει η σκηνοθέτης και θεατροπαιδαγωγός  Τζωρτζίνα Κακουδάκη και η ομάδα 4Frontal, σε συνεργασία με το Πανελλήνιο Δίκτυο για το Θέατρο στην Εκπαίδευση, στο Θέατρο του Νέου Κόσμου και σε σχολεία της Δευτεροβάθμιας Εκπαίδευσης.

Επιλέξαμε το έργο Όρνιθες γιατί :

Είναι ένα κείμενο οικείο και ελληνικό που διδάσκονται, θα διδαχθούν ή έχουν διδαχθεί οι μαθητές της Δευτεροβάθμιας Εκπαίδευσης (διδάσκεται στην Γ΄Γυμνασίου).

Η θεματική του έργου εμπλουτίζει τη φαντασία και διευρύνει τους σύγχρονους πολιτικούς και περιβαλλοντολογικούς προβληματισμούς : πώς αντιλαμβανόμαστε την κοινωνία γύρω μας, τί μπορούμε να προτείνουμε για να την κάνουμε καλύτερη, πώς η ουτοπία μιας καλύτερης  Πολιτείας μπορεί να βελτιώσει την καθημερινότητά μας.

Είναι μια σκηνική πράξη που μπορεί να διευρύνει την πολιτική σκέψη: ο Αριστοφάνης προτείνοντας μια ουτοπία, τη Νεφελοκοκκυγία μας φέρνει αντιμέτωπους στο "εδώ και τώρα" της σκηνής, για να φανταστούμε μια καλύτερη κοινωνία και να σκεφτούμε από κοινού πώς μπορούμε να τη βελτιώσουμε την παρούσα.

Η παράσταση θα παίζεται τις καθημερινές σε σχολεία της Δευτεροβάθμιας Εκπαίδευσης και θα συνοδεύεται από ένα θεατροπαιδαγωγικό πρόγραμμα για τους μαθητές. Στόχος μας είναι οι Όρνιθες να “μεταφέρουν” τα πολιτικά, ηθικά, μεταφυσικά, περιβαλλοντολογικά θέματα του έργου του Αριστοφάνη στα μέτρα της σημερινής πραγματικότητας με το συνδυασμό τριών βασικών αιτημάτων του σύγχρονου σχολείου :  την αισθητική απόλαυση, την ψυχαγωγία και την διαθεματική βιωματική παιδαγωγική.

Σκηνοθεσία- Διασκευή : Τζωρτζίνα Κακουδάκη

Χορογραφία : Πατρίσια Απέργη

Κοστούμια : Δήμητρα Λιάκουρα

Σκηνική Επιμέλεια: Κωνσταντίνος Ζαμάνης 

Μουσική Σύνθεση: Σπύρος Πανταζής

Βοηθός Σκηνοθέτη/Φωτογραφίες: Αριστέα Σταφυλαράκη

Διδασκαλία κρουστών: Λαμπρίνα Αρβανιτίδου
Θεατροπαιδαγωγικό Υλικό : Ηρώ Ποταμούση, Τζωρτζίνα Κακουδάκη, Ζωή Λυμπεροπούλου

Παίζουν : Απόστολος Κουτσιανικούλης, Ελένη Κουτσιούμπα, Γιώργος Ματαράγκας, Πάνος Τοψίδης

[Στη σκηνή θα παίζεται ζωντανή μουσική]

Μια παραγωγή της ομάδας 4Frontal, με επίσημο συνεργαζόμενο φορέα το  Πανελλήνιο Δίκτυο  για το Θέατρο στην Εκπαίδευση, τη φιλοξενία του Θεάτρου του Νέου Κόσμου, την υποστήριξη της Ομάδας «Ω2» (Σύνδεσμος Αποφοίτων Δραματικής Σχολής Ωδείου Αθηνών) και των εκδόσεων Πατάκη. Υπό την αιγίδα του Πανελλήνιου Επιστημονικού Συλλόγου Θεατρολόγων και της Γ.Γ.Ν.Γ. Υλικό για την παράσταση φιλοξενείται στην ιστοσελίδα του Υπουργείου Παιδείας.

Έναρξη : 22 Οκτωβρίου και κάθε Σάββατο στις 18:00, Θέατρο του Νέου Κόσμου, Αντισθένους 7 και  Θαρύπου.
Εισιτήρια: 12 Ευρώ, φοιτητικό- μαθητικό 10 Ευρώ, οργανωμένες παραστάσεις σε σχολεία 6 ευρώ
Πληροφορίες για οργανωμένες παραστάσεις: 
Ελένη Μολύβα : 212 10 25977, 6940 551319, e.molyva@yahoo.com[image: image1.png]" TaveAMjvio ALKTUO yia o

4FRONTAL Επικοινωνία : 4frontal.blogspot.com, ornithes.efiviko@gmail.com, 210 7759568

